КАНТ1Е АЛЛАГЬАСУЛ ЛАГЪ🤲.

Г1аздалал муг1рузда г1алхул бисазе,

Баркат рах1мат кьолев х1алк1олев Аллагь,

Х1алалаб боц1и г1ун бет1ербахъуда,

Барахщин щай кьолеб гьал г1адамазе.

Загьроялъ даруги лъугьинабизе

Бет1ергьанас кодоб лъай кьурав инсан

Ихтияр гьеч1ого чияр г1умрудулъ

Чорокал мац1ал щай х1алт1изарулел.

Х1илла-макру бергьун гвенб.бухъаравги

Бухъаралъув живго кколебги лъалев,

Лъай-г1акълу г1аксалда х1алт1изе гьабун,

Х1айванлъун щай вугев г1адамазда гъорлъ.

Бикъарав вакъулин къиматаб аби,

Умумуз тун бугин хазинаялъе,

Хвезе рук1иналда щаклъи гьеч1елъул,

Щайдай щвараб щинаб чвантиниб лъолеб?

Чияр бадиб унеб рас бихьулелъул

Дур бадибе унеб ч1алу лъач1ого,

Жиндирго напсалъул ургъелги гьабун,

Аллагь рази гьави гьеч1ищ маслиг1ат.